'T 



Keistimewaan Bulan Ramadan 



Baginda Rasulullah S.A.W. bersabda: 1 

"Hai manusia! Telah datang kepada kamu satu bulan yang 
mulia, bulan rahmat... dimana bulan ini diwajibkan kamu 
berpuasa di siang hari dan sunat bersolat pada malamnya. 
Barangsiapa yang mendekati Allah dengan melakukan segala 
amalan sunat di bulan ini akan menerima ganjaran seperti 
melakukan amalan wajib di lain hari. Ini merupakan bulan 
kesabaran, dan kesabaran itu balasannya syurga. Ini juga bulan 
sedekah dan bulan dimana rezeki orang beriman bertambah..." 
(Riwayat Ibn Khuzaymah). 

Bulan Ramadan penuh dengan rahmat Allah S.W.T. 

Bulan Ramadan penuh dengan pengampunan Allah S.W.T. 
Bulan Ramadan diturunkan padanya Kitab Suci Al-Quran 
Bulan Ramadan terdapat di dalamnya malam Lailatul Qadr 

Firman Allah S.W.T. di dalam Surah Al-Baqarah ayat 1 83 yang 
bermaksud: 

"Wahai orang-orang yang beriman! Diwajibkan atas kamu 
berpuasa (di dalam bulan Ramadan) sebagaimana diwajibkan 
ke atas mereka sebelum kamu, mudah-mudahan kamu 
termasuk dalam golongan orang bertakwa." 

Di dalam bulan Ramadan ini, marilah kita bersama 

• Menjaga ibadat puasa dari terbatal dan menyempurnakan 
puasa sebaik mungkin untuk mengukuhkan keimanan 

• Membanyakkan membaca al-Quran dan merenungi 
pengajaran di dalamnya, agar ilmu dapat dipertingkatkan 

• Memakmurkan masjid dan beriktikaf terutama pada 
sepuluh malam terakhir Ramadan 

• Melahirkankeihsanan dengan membanyakkan bersedekah 
dan beramal bakti 

• Bersikap sederhana tatkala berbuka dan mengelakkan 
pembaziran dalam penyediaan makanan 



S.A.W. adalah ringkasan bagi Sallallahu 'alaihi wa Sallam (Selawat dan salam ke atas Baginda) 
S.W.T. adalah ringkasan bagi Subhanahu wa ta'ala (Maha SuciNya Allah dan Maha Tinggi) 
R.A. adalah ringkasan bagi Radhiyallahu 'anh/'anha (Keredhaan Allah ke atasnya) 

A ma la n-a m a la n di bulan Ramadan 



1 Apakah cara terbaik untuk saya menghayati 
bulan Ramadan dan menambah amalan di 
dalamnya? 

Firman Allah S.W.T. dalam Surah Al- Baqarah ayat 
1 85 yang bermaksud: 

"Bulan Ramadan diturunkan padanya Al Quran, 
sebagai petunjuk bagi manusia dan penjelasan- 
penjelasan mengenai petunjuk itu dan pembeza 
(di antara yang hak dan yang batil)." 

Sesuai dengan bulan Al-Qur'an ini, maka 
penghayatannya melibatkan tiga cara: 

1. Berusaha membanyakkan amal baik dengan 
tujuan mengukuhkan keimanan dan mendapat 
keredhaan Allah S.W.T. 

2. Mempertingkatkan ilmu, melalui pembacaan 
dan pengkajian Al-Quran, serta mempelajari 
sejarah Baginda Rasulullah S.A.W. 

3. Menghayati nilai murni yang ditunjukkan 
dalam Al-Qur'an, terutama dari sudut akhlak. 
Tingkah laku kita sebagai orang yang beriman 
harus mencerminkan akhlah mulia yang diajar 
dalam kitab tersebut. 

Penghayatan bulan Ramadan dan Al-Qur'an tidak 
terbatas dalam lingkungan solat dan puasa secara 
ritual sahaja. Malah, lebih dari itu, kita mesti 
menghayatinya dalam setiap aspek kehidupan 

seharian dan melahirkannya dalam tingkah laku, 
pertuturan dan gerak hati kita. 

2 Saya ingin menunaikan solat terawih. 
Bagaimanakah caranya? 

Solat terawih adalah sangat digalakkan pada 
malam-malam Ramadan. la adalah ibadat khusus 
di dalam bulan Ramadan, dan tidak dilakukan 
pada bulan-bulan lain. 

Masanya adalah setelah seseorang itu 
mengerjakan solat fardu Isyak. Afdal (utama) 
dikerjakan berjemaah di masjid. Namun, boleh 
dikerjakan bersendirian juga. 

Solat terawih boleh dilaksanakan sebanyak 8 
rakaat, 20 rakaat atau 36 rakaat, setiap 2 rakaat 
dengan satu salam. Cara menunaikannya adalah 
sama seperti solat sunat biasa (seperti sunat 
qabliyah (sebelum) atau ba'diyah (selepas) bagi 
solat fardhu lima waktu). 

Menurut hadis Imam Al-Bukhari dan Muslim dari 
Abu Hurairah R.A. maksudnya: "Adalah Rasulullah 
S.A.W. sangat sukacita menganjurkannya supaya 
beramal di malam-malam bulan Ramadan, hanya 
Baginda itu tidak menganjurkannya dengan 
keras. Baginda S.A.W. bersabda: "Sesiapa yang 
menunaikan ibadat solat pada malam-malam 
bulan Ramadan dengan penuh keimanan 
dan semata-mata kerana Allah S.W.T., nescaya 
diampunkan oleh Allah dosa-dosanya yang lalu." 

O 

> 

3 Bagaimana saya boleh mengerjakan solat witir? ^ 

s 

> 

Witir bermakna angka yang ganjil. Solat witir 
boleh dikerjakan pada tiap-tiap malam dan yang s 
lebih afdal adalah pada bulan Ramadan, samada ° 



Amalan-amalan di bulan Ramadan 



bersendirian atau berjemaah. Solat ini dikerjakan 
sekurang-kurangnya 1 rakaatdan boleh dikerjakan 
3 rakaat, 5 rakaat, 7 rakaat, 9 rakaat dan sebanyak 
1 1 rakaat. 

Imam Abu Daud dan An-Nasa'i telah meriwayatkan 
sebuah hadis dari Abu Ayyub yang maksudnya: 
"Rasulullah S.A.W. pernah bersabda" Solat witir itu 
adalah benar. Siapa yang suka mengerjakannya 
lima rakaat, kerjakanlah. Siapa yang suka 
mengerjakannya tiga rakaat kerjakanlah, dan 
siapa yang suka mengerjakannya satu rakaat 
sahaja pun, kerjakanlah.” 

Niat witir dua rakaat di dalam jemaah adalah 
seperti: "Sahaja aku solat witir dua rakaat menjadi 
makmum kerana Allah ta'ala." Niat witir satu rakaat 
pula di dalam jemaah adalah seperti: "Sahaja aku 
solat witir satu rakaat menjadi makmum kerana 
Allah ta'ala." 

4 Saya ingin mengerjakan solat witir berjemaah 
di masjid. Namun, saya berniat ingin bangun 
waktu malam. Bolehkan saya mengerjakan 
solat witir sekali lagi, sedangkan tidak ada 
dua witir pada satu malam, seperti hadith 
Rasulullah S.A.W.? 

Solat witir boleh dilaksanakan dari 1 sehingga 
1 1 rakaat, la dilaksanakan selepas solat terawih 
di kebanyakan masjid untuk menutup tirai solat 
di waktu malam di dalam bulan Ramadan. Oleh 
yang demikian, sekiranya seseorang itu telah 
menunaikan solat witir sebanyak 3 rakaat selepas 
terawih dan kemudian bangun di waktu malam 
menunaikan solat tahajjud, ia boleh menunaikan 
solat witir sebagai penambahan bagi 3 rakaat 
yang dilaksanakan selepas terawih. Caranya 
adalah dengan hanya bersolat 2, 4, 6, atau 8 

rakaat dengan niat "Sahaja aku dirikan 2 rakaat 
dari solat sunat witir kerana Allah ta'ala." Dengan 
demikian, ia tidak dikira mendirikan 2 witir pada 
satu malam kerana Baginda Rasulullah s.a.w. 
bersabda yang bermaksud: "Tidak ada dua witir 
pada satu malam." 

5 Saya terdengar seorang Ustaz menyebut 
kelebihan solat malam yang dinamakan solat 
tahajjud. Apakah solat itu, dan bagaimana 
boleh saya melaksanakannya? 

Solat tahajjud dianjurkan selepas tidur di waktu 
malam dan sebelum tiba waktu subuh, la boleh 
dilaksanakan sebanyak mungkin, dengan setiap 
dua rakaat satu salam. 

Firman Allah dalam surah al Isra' ayat 19 yang 
bermaksud: "Pada sebahagian malam, bersolat 
tahajjudlah kamu sebagai satu ibadat tambahan." 

Niat bagi solat ini adalah seperti: "Sahaja aku solat 
sunat tahajjud dua rakaat kerana Allah ta'ala." 

6 Apakah itu iktikaf? 

Iktikaf ertinya berhenti seketika atau lebih 
di dalam masjid dengan niat beribadat atau 
menghampirkan diri kepada Allah. 

Hukumnya sunat dan istimewa pada sepuluh 
malam terakhir bulan Ramadan. Sayyidatina 
Aisyah R.A. meriwayatkan yang maksudnya: 
"Adalah Rasulullah S.A.W. melakukan iktikaf 

O 

sesudah tanggal 20 Ramadan. Hal ini menjadi > 

amalan Baginda hingga Baginda wafat." ; 

s 

> 

Niat iktikaf adalah seperti: "Sahaja aku beriktikaf 
dalam masjid ini kerana Allah ta'ala." 

7 Saya sering mendengar tentang istimewanya 
malam Lailatul qadar. Adakah perlu saya 
beribadat pada malam tersebut? Kalau ia, 
bagaimana? 

Firman Allah dalam Surah Al-Qadr ayat 1-3 yang 
bermaksud: "Kami telah menurunkan Al-Quran 
pada malam Lailatul Qadar. Adakah kamu tahu 
apakah malam Lailatul Qadar itu? Malam Lailatul 
Qadar itu lebih baik dari seribu bulan..." 

Para ulama berselisih pendapat tentang masanya 
Lailatul Qadar. Di antara pendapat adalah bahawa 
malam Lailatul Qadar jatuh pada malam-malam 
yang ganjil selepas tanggal 20 Ramadan iaitu: 21 , 
23, 25, 27 atau 29 Ramadan. 

Pada malam-malam itu, sangat elok kalau kita 
memperbanyakkan ibadat seperti solat, membaca 
Al-Quran, berselawat, berzikir dan memohon doa 
minta diampunkan dosa. Imam Ahmad, Ibnu 
Majah dan At-Tarmidzi telah melaporkan sebuah 
hadis yang diterimanya dari Sayyidatina Aisyah 
R.A. bahawa Rasulullah S.A.W. telah mengajarkan 
kepadanya doa yang diucapkan pada malam 
Lailatul Qadar iaitu yang bermaksud: "Wahai 
Tuhanku, bahawasanya Engkau Tuhan yang Maha 
Pemaaf, Engkau menggemari kemaafan, maka 
maafkanlah daku." 

8 Apakah niat untuk bersahur dan berbuka di 
dalam bahasa rumi dan apakah maknanya? 

Sahur dan berbuka puasa tidak memerlukan niat. 

Yang diperlukan niat adalah ibadat puasa itu 
sendiri. 

Oleh kerana sahur dan buka puasa adalah aktiviti 
makan dan minum, maka doa makan dan minum 
juga boleh dibaca sebelum sahur dan waktu 
berbuka. Pada waktu buka, boleh ditambah 
do'a yang bermaksud, "Ya Allah, kerana Mu aku 
berpuasa, dengan Mu aku beriman, dan dengan 
rezeki Mu aku berbuka." 

9 Bilakah niat puasa itu patut dilakukan? 

Jumhur ulama'Ahlis Sunnah Wal Jamaah termasuk 
mazhab Syafi'i dan Hanafi mengatakan bahawa 
niat puasa boleh dilakukan pada awal Ramadan 
dengan seseorang itu berniat bahawa beliau 
akan berpuasa sepanjang bulan Ramadan. Niat 
itu kemudian harus diperbaharui pada setiap kali 
sebelum berpuasa, terutama apabila puasanya 
sudah terputus atas sebab-sebab tertentu. Niat 
puasa boleh dijatuhkan selepas masuk waktu 
maghrib hingga ke sebelum waktu subuh 
keesokan harinya sebelum berpuasa. 

O 

> 

Niat berpuasa adalah berikut: "Sahaja aku ^ 

berpuasa pada hari esok (iaitu) fardu bulan i 

Ramadan, kerana Allah ta'ala." 



r 

10 Jika saya membatalkan puasa saya pada bulan 
Ramadhan tanpa keuzuran, apakah hukumnya? 

Jika anda membatalkan puasa anda tanpa 
sebarang keuzuran, anda dikira berdosa kerana 
telah melanggar salah satu rukun Islam. Anda perlu 
bertaubat dan berazam untuk tidak mengulangi 
perbuatan itu lagi. Anda juga harus mengqadha' 
puasa yang anda tinggalkan itu. Walau bagaimana 
pun, anda telah kerugian kerana puasa yang 
ditinggalkan secara sengaja dan diganti pada 
hari lain, tidak akan sama dengan puasa di bulan 
Ramadan."Dari Abi Hurairah R.A. berkata : Rasulullah 
S.A.W. bersabda : Sesiapa berbuka satu hari pada 
bulan Ramadan tanpa ada rukhsah (keringanan) 
dan tidak juga kerana sakit, dia tidak akan dapat 
menggantikan puasa yang ditinggalkan itu, 
sekalipun dia berpuasa seumur hidup." 

11 Semalam saya agak terlewat bangun untuk 
bersahur. Kemudian, ketika saya sedang 
makan sahur, deejay di radio mengatakan 
bahawa telah masuknya waktu imsak di 
Singapura. Adakah puasa saya itu batal? 

Puasa bermula dari waktu fajar atau lebih dikenali 
sebagai subuh, sehinggalah terbenamnya 
matahari (maghrib). Waktu imsak adalah hanya 
sebagai peringatan bahawa waktu fajar amatlah 
hampir, dan anda harus mula menyelesaikan 
makanansecepatmungkin.lniuntukmengelakkan 
makanan masih ada di dalam mulut dan azan 

z subuh berkumandang. Jika anda masih makan 

setelah masukwaktu imsak, tetapi sebelum waktu 
subuh, puasa anda tetap sah. 

J 12 Saya akan belayar ke luar negara dalam bulan 
Ramadan yang akan datang. Bagaimanakah 
puasa saya? 

Dalam perintah Allah S.W.T. mensyari'atkan 
ibadat puasa bulan Ramadhan, Allah S.W.T. telah 
memberikan kelonggaran khas bagi sesiapa yang 
berada di dalam pelayaran (bermusafir) supaya 
tidak berpuasa dan hanya menunaikan puasa 
selepas Ramadan (puasa qadha'). 

Firman Allah S.W.T. dalam Surah al-Baqarah ayat 
1 84 bermaksud: 

“(Puasa yang diwajibkan itu ialah) beberapa hari 
yang tertentu; maka sesiapa di antara kamu yang 
sakit, atau dalam pelayaran (bermusafir), (bolehlah 
ia berbuka), kemudian wajiblah ia berpuasa 
sebanyak (hari yang dibuka) itu pada hari-hari yang 
lain." 

Oleh itu, seseorang yang bermusafir biasanya 
menghadapi kesukaran, maka diberikan 
kelonggaran oleh Allah S.W.T. dan dikecualikan 
dari kewajipan berpuasa di dalam Ramadan. 

13 Benarkah orang yang tidak pernah berpuasa 
sunat dilarang berpuasa pada pertengahan 
hingga akhir Sya'ban? 

Dalam sebuah hadith yang diriwayatkan oleh 
Imam Ahmad, Rasulullah S.A.W. bersabda: 
"Apabila telah sampai pertengahan Sya'aban, 
maka berhentilah puasa." 

Para ulama berselisih pendapat tentang hukum 
hadith ini. Sebahagian mengatakan bahawa 
hadith ini lemah. Sebahagian yang lain pula 

O 

menerima hadith ini dan berpendapat bahawa > 

hukum berpuasa selepas Nisfu Sya'ban adalah ^ 

makruh sahaja, kecuali bagi mereka yang sudah i 
terbiasa berpuasa, seperti puasa Isnin dan Khamis, 
dan juga mereka yang perlu membayar qadha' s 
puasa Ramadan yang lepas. ° 



Puasa dan Wanita 



III 

Zfkt 

Puasa dan Wanita 



14 Jika haid saya berhenti sebelum fajar, dan 
saya belum sempat mandi hadas, adakah saya 
dibolehkan berpuasa? 

Anda boleh berpuasa jika anda suci dari haid atau 
nifas sebelum fajar dan belum sempat mandi 
kecuali setelah terbitnya fajar. Ini adalah kerana 
pada saat haid atau nifas anda terhenti, anda 
telah termasuk pada golongan orang yang wajib 
berpuasa, dan ini sama halnya dengan orang 
yang masih di dalam keadaan junub apabila 
telah masuk waktu fajar, yang mana puasanya sah 
berdasarkan firman Allah S.W.T. 

Ertinya :"Maka sekarang campurilah mereka (isteri 
kamu) dan carilah apa yang telah ditetapkan Allah 
untukmu, dan makan minumlah hingga terang 
bagimu benang putih dari benang hitam, iaitu 
fajar" [Al-Baqarah : 187] 

Jika Allah mengizinkan suami isteri bersatu 
hingga tiba waktu fajar, maka tentu sekali 
dibolehkan mandi junub setelah terbitnya fajar. 
Ini juga berdasarkan hadith Sayidatina Aisyah R.A.: 
"Bahawa Nabi S.A.W. di waktu Subuh masih dalam 
keadaan junub kerana mencampuri isterinya, dan 
Baginda tetap berpuasa." Maksudnya bahawa 
Rasulullah S.A.W. tidak mandi junub kecuali 
setelah masuk waktu Subuh. 

15 Apakah hukum puasa bagi perempuan yang 
mengandung? 

Wanita yang hamil boleh berpuasa jika ia mampu 
berbuat demikian. Sekiranya ia tidak mampu, ia 
boleh berbuka. Jika beliau tidak berpuasa kerana 
khuatir akan keadaan dirinya sahaja, maka beliau 
wajib qadha' puasa sahaja. Jika beliau bimbang 
tentang keadaan anak di dalam kandungannya 
sahaja, maka beliau wajib qadha' dan juga 
membayar fidyah bagi hari tersebut. 

16 Bolehkah bagi seseorang wanita memakan 
ubat untuk melewatkan haid pada bulan 
Ramadhan? 

Ulama telah bersepakat mengatakan bahawa 
wanita-wanita yang berhaid tidak wajib 
berpuasa pada bulan Ramadan, tetapi wajib 
mengqadha'kannya pada hari yang lain. Tidak 
berdosa wanita yang datang haid membuka puasanya 
dan hendaklah menggantikannya pada hari-hari yang 
lain sebanyak mana puasa yang ditinggalkan itu. 

Sebuah hadith yang diriwayatkan oleh 
Sayyidatina Aisyah R.A. bermaksud: "Kami 

diperintahkan menggantikan puasa, dan kami 
tidak diperintahkan menggantikan sembahyang." 
(Riwayat Imam Al-Bukhari). Oleh yang demikian, 
adalah lebih baik untuk mengikut keadaan semula 
jadi vang dicipta Allah S.W.T. bagi wanita. 

Namun, sekiranya wanita itu hendak memakan 

O 

ubat untuk melewatkan haid agar ia tidak > 

datang di dalam bulan Ramadan, hukumnya ^ 

tidak mengapa dengan syarat ubat itu tidak i 

memudharatkan dirinya. Mereka boleh meminta 
nasihat pakar, atau nasihat doktor mengenai s 
kegunaan ubat itu. ° 

1 7 Apakah perkara-perkara yang membatalkan puasa? 

Perkara-perkara yang membatalkan puasa adalah 
seperti berikut: 

• Memasukkan sesuatu benda ke dalam rongga 
badan yang terbuka dengan sengaja, kecuali 
kerana daruratyang berkaitan dengan kesakitan. 
(Sila rujuk soalan 22 dan 23). Makan, minum dan 
merokok membatalkan puasa. Adapun suntikan 
ubatan tidak membatalkan puasa. 

• Muntah dengan sengaja 

• Mengeluarkan air mani 

• Melakukan jimak (hubungan seks) pada siang hari 

• Kedatangan haidh, nifas atau kelahiran bagi wanita 

• Menjadi gila 

• Pitam sepanjang hari 

• Mabuk (yang menghilangkan daya pemikiran 
waras) sepanjang hari 

• Murtad, iaitu keluar dari agama Islam 

18 Adakah mimpi sehingga keluar air mani 
membatalkan puasa? 

Hadas besar yang disebabkan mimpi tidak 
membatalkan puasa, sama ada ianya berlaku 
sebelum atau selepas waktu sahur. Orang yang 
berhadas tersebut boleh meneruskan puasanya. 
Yang perlu hanyalah mandi junub. 

19 Saya telah bermimpi sehingga mengeluarkan 
mani pada siang hari bulan Ramadan, 
kemudian saya mandi junub. Adakah mandi 
junub tersebut membatalkan puasa saya? 

Bermimpi sehingga mengeluarkan mani dan 
mandi junub tidak membatalkan puasa. Malahan, 
sekiranya termasukair ke dalam telinga atau tertelan 

air ketika berkumur-kumur (sewaktu mengambil 
wuduk atau mandi), puasa tidak terbatal kerana ia 
dikira tidak sengaja. Sabda Rasulullah S.A.W. yang 
bermaksud: "Sesungguhnya Allah mengampuni 
umatku yang tersilap, terlupa atau dipaksa 
melakukan sesuatu." (Riwayat At-Tabarani) 

20 Ada yang mengatakan berkumur-kumur dan 
memasukkan air ke dalam hidung menjejaskan 
puasa seseorang. Sejauh manakah kebenaran 
pendapat ini? 

Berkumur-kumur dan memasukkan air ke dalam 
hidung ketika berwuduk adalah sunat. Bagi 
orang yang berpuasa pula, maka tidak boleh 
berkumur-kumur dan memasukkan air ke dalam 
hidung dengan berlebihan. Sekiranya seseorang 
berwuduk dengan tidak berlebihan dan air itu 
termasuk ke dalam kerongkong, maka puasanya 
tetap sah. (Sila rujuk soalan 19). Samalah 
keadaannya jika dimasuki debu jalanan, debu 
tepung atau lalat yang terbang masuk ke dalam 
kerongkong. Semua ini dimaafkan kerana tidak 
sengaja. Namun, jika seseorang berkumur-kumur 
dengan berlebihan, ia boleh menyebabkan air 
masuk ke dalam kerongkong, dan jika ini berlaku, 
maka puasanya batal. 

21 Adakah seseorang yang sedang berpuasa itu 
boleh melakukan sukan renang? 

Berenang boleh menyebabkan masuknya air ke 
dalam hidung dan/atau telinga perenang. Jika air 
memasuki badan cara sedemikian, adalah batal puasa 
seseorang. Dengan ini, sebagai langkah berjaga- 
jaga, mereka yang berpuasa dinasihatkan agar tidak 
berenang di siang hari Ramadan untuk mengelakkan 
dari terbatalnya puasa. (Sila rujuk soalan 20). 

22 Apakah hukum menggunakan inhaler (bagi s 

pesakit semput) ketika berpuasa? = 



Antara perkara yang membatalkan puasa ialah 
kemasukan sesuatu ke dalam badan melalui 

rongga yang terbuka. Namun, kemasukan 
sesuatu bahan seperti ubat inhaler di atas dasar 
darurat, yang berkaitan dengan kesukaran 
bernafas, dibolehkan syara' Oleh yang demikian, 
penggunaan inhaler yang berpatutan tidak 
membatalkan puasa. 

23 Adakah suntikan 'insulin' membatalkan puasa? 

Suntikan insulin bagi pesakit kencing manis tidak 
membatalkan puasa. Ini adalah kerana suntikan 
tersebut bukanlah melalui rongga yang terbuka 
dan tidak pula memberi sebarang kekenyangan 
atau kepuasan kepada si pesakit. 

24 Saya pernah terdengar bahawa jikalau 
seseorang itu berpuasa, dia dilarang 
'membersihkan' telinga atau hidungnya. 
Samada menggunakan cotton bud ataupun 
jari. Kerana perbuatan itu akan membatalkan 
puasanya. Adakah benar? 

Di antara sebab batal puasa adalah memasukkan 
sesuatu ke dalam rongga badan yang terbuka 
dengan sengaja. Membersihkan telinga atau 
hidung tidak semestinya membatalkan puasa, la 
dibolehkan dengan kadar yang sederhana dan 
berhati-hati. Contohnya, membersihkan telinga 
di kawasan yang tidak terlalu dalam. Namun, jika 
anda merasa ragu-ragu sekiranya perbuatan anda 
boleh membatalkan puasa, maka jangan lakukan, 
dan bersihkanlah telinga dan hidung di waktu 
malam. 

25 Adakah boleh saya menderma darah sewaktu 
berpuasa? 

Menderma darah di dalam kuantiti yang 
sederhana dibolehkan dan tidak membatalkan 
puasa. Namun, pendermaan yang terlalu banyak 
sehingga menyebabkan kelemahan pada tubuh 
badan, sehingga tidak dapat menjalani ibadat 
puasa dengan baik, tidak digalakkan sama sekali. 

26 Apakah hukum sekiranya saya tidak sengaja 
termakan atau terminum sedangkan saya 
berpuasa? 

Termakan atau terminum dengan terlupa tidak 
membatalkan puasa. Seseorang yang telah 
melakukan demikian dengan tidak sengaja 
hendaklah menyempurnakan puasanya. Imam Al- 
Bukhari dan Muslim meriwayatkan daripada Abu 
Hurairah R.A. bahawa Rasulullah S.A.W. bersabda: 
"Sesiapa yang makan dan minum kerana 
terlupa pada bulan Ramadan, hendaklah dia 
menyempurnakan puasanya. Makan minum itu 
adalah pemberian Allah." Dan diriwayatkan oleh 
Imam Ad-Daruqutni dengan sanad yang sahih: 

"la dianggap rezeki daripada Allah. Allah yang 
memberinya minum. Tidak perlu dia mengqadha' 
puasanya." 

27 Adakah boleh saya tidak berpuasa jika saya 
perlu bermusafir ke Johor Baru untuk membeli 
sesuatu? 

Seseorang yang musafir berada jauh dari 
tempat tinggal dan keluarga, mengalami rasa 
bersendirian, tidaktenang dan tidaktetap tempat 
tinggal. Allah berfirman: "Allah menghendaki 
bagimu kemudahan dan Allah tidak menghendaki 

O 

bagimu kesusahan." (Al-Baqarah: 185). Oleh itu, > 
beliau diberi kelonggaran tidak wajib berpuasa ^ 
dan hanya perlu qadha' selepas Ramadan. 

Namun, ini bukan bermakna setiap perjalanan == 
membolehkan kita berbuka. Jarak yang ° 

dibenarkan berbuka adalah sekurang-kurangnya 
jarak yang diharuskan sembahyang qasar, iaitu 
lebih kurang 84 kilometer. Perjalanan ke Johor 
Baru tidaklah sampai jarak sedemikian, maka tidak 
boleh seseorang itu berbuka dan tidak berpuasa 
kerananya. 

28 Apakah hukum berpuasa bagi orang tua? 

Berbuka adalah harus bagi orang tua yang ada 
kesusahan dan kepayahan untuk berpuasa. 
Samalah juga hukumnya bagi orang sakit yang 
tiada harapan sembuh, maka ia diharuskan 
berbuka. Sebagai ganti, mereka seharusnya 
membayar fidyah iaitu memberi makan seorang 
miskin sehari mengikut berapa hari yang 
ditinggalkan. Ini merupakan kesenangan dan 
kemudahan daripada Allah. 

Ibn 'Abbas R.A. berkata: "Diberi kemudahan 
berbuka bagi orang yang tua, tetapi hendaklah 
dia memberi makan kepada fakir miskin tiap- 
tiap hari yang dia tinggalkan dan tidak perlu 
mengqadha' puasanya." (Diriwayatkan oleh Ad- 
Daruqutni, dan Hakim telah mengesahkanya). 
Firman Allah yang bermaksud: "Dan wajib bagi 
orang yang tidah mampu mengerjakannya (tidak 
berpuasa) membayar fidyah, (iaitu) memberi 
makan seorang miskin. Barangsiapa yang dengan 
rela hati mengerjakan kebajikan, maka itulah yang 
lebih baik baginya." (Al-Baqarah: 184). 

Isteri saya hamil, dan setelah melahirkan, 
mungkin akan menyusukan anak kami. 
Bagaimana hukum puasanya? 

Wanita yang hamil dan dikhuatiri anak di dalam 
kandungannya itu boleh meninggal dunia jika 
dia berpuasa, maka dibolehkan dia berbuka dan 

tidak berpuasa. Malahan, jika ia dikuatkan lagi 
dengan pengesahan jujur daripada doktor, dia 
diwajibkan berbuka. Firman Allah: "Jangan kamu 
bunuh anak-anak kamu." (Al- An'am: 151) Firman 
Allah lagi: "Dan wajib bagi orang yang berat untuk 
menjalankannya (iaitu tidak berpuasa) membayar 
fidyah, (iaitu) memberi makan seorang miskin..." 
(Al-Baqarah: 1 84) 

Kebanyakan ulama mengharuskan berbuka 
puasa bagi wanita yang hamil, dan juga wanita 
yang menyusukan anaknya yang bimbangkan 
keadaan diri mereka sebab berpuasa itu. Selepas 
Ramadan, wajib ke atasnya untuk menggantikan 
puasa yang ditinggalkan. 

Adapun masalah bimbang memudaratkan bayi 
dalam kandungan, maka telah disepakati harus 
berbuka puasa. Cuma yang menjadi perselisihan 
ialah adakah wajib diganti puasanya, atau dibayar 
fidyah, atau kedua-duanya sekali. Ibn 'Umar dan 
Ibn Abbas mengharuskan bagi wanita sedemikian 
untuk membayar fidyah. Memandangkan 
kesukaran yang akan dialami oleh wanita 
sedemikian untuk menggantikan puasa selepas 
melahirkan, maka yang harus dilaksanakan adalah 
pembayaran fidyah sahaia . 

30 Apakah waktu berbuka puasa bagi sesiapa 
yang berpuasa di Kutub Utara/Selatan di mana 
waktu siang terlalu panjang sehingga 24 jam. 

Ada orang mengatakan boleh berbuka puasa 
dengan berpuasa selama 12 jam, tapi tiada 

O 

nas yang menyatakan demikian. > 

> 

Memang tidak ada nas bagi masalah ini kerana i 
ia termasuk perkara ijtihad ulama fiqh. Sayyid 
Sabiq menjelaskan bagi muslimin yang menetap s 
di kutub mempunyai dua pilihan: Pertama: ° 

mengikut waktu berbuka dan imsak bagi Mekah 
atau Medinah. Kedua: mengikut negara terdekat, 
misalnya Canada dan Amerika Syarikat bagi kutub 
utara; manakala New Zealand atau Australia bagi 
kutub selatan. Begitu juga dengan berpuasa di 
musim panas, iaitu siang yang panjang, di mana 
mata hari terbenam pada pukul 9:45 malam, 
dan tiada "twilight period" (tiada waktu gelap di 
langit). Di dalam keadaan demikian, maka dia 
boleh membuat dua pilihan seperti di atas. 

31 Seseorang itu menaiki kapalterbang 
dari Johannesberg ke Singapura dalam 
bulan Ramadan. Dia akan berangkat dari 
Johannesberg pada jam 2.20 petang (waktu 
Johannesberg) dan sampai di Singapura pada 
jam 6.45 pagi (waktu Singapura). Jadi, apabila 
dia bersahur dan berbuka mengikut masa- 
masa di tempat-tempat tersebut, dia akan 
berpuasa selama lebih dari 20 jam. Apa yang 
seharusnya dia lakukan? 

Allah S.W.T. telah memberikan pengecualian khas 
bagi sesiapa yang dalam perjalanan atau musafir. 

Oleh itu, seseorang yang bermusafir dan 
menghadapi kesukaran seperti yang anda 
sebutkan, dikecualikan dari kewajipan berpuasa. 
Maka sebaiknya musafir itu mengambil rukhsah 
atau keringanan yang diberikan oleh Allah S.W.T. 

32 Bagaimanakah pembayaran bagi puasa 

yang tidak dapat ditunaikan di dalam bulan 

Ramadan? 

Hukum pembayaran puasa terbahagi kepada 

beberapa bahagian: 

1 . Wajib Qadha' 

• Orang yang sedang sakit dan sakitnya akan 
memberi mudarat kepadanya atau bertambah 
lambat sembuhnya jika dia berpuasa 

• Orang yang meninggalkan puasa sewaktu 
belayar atau bermusafir kira-kira 84 km 

• Ibu yang hamil atau menyusukan anak dan 
khuatir dirinya menjadi mudarat 

• Orang yang sedang haid atau nifas 

• Orang yang terlalu lapar atau dahaga yang 
boleh memusnahkan dirinya 

• Orang yang batal puasanya kerana salah satu 
sebab yang membatalkannya. 

2. Wajib Qadha' dan Membayar Fidyah 

• Ibu yang hamil atau menyusukan anak, 
sekiranya si ibu hanya khuatir anaknya menjadi 
mudarat 

• Orang yang berhutang puasa yang belum 
dijelaskan sehingga bertemu dengan Ramadan 
yang lain 

3. Tidak Wajib Qadha' Tetapi Wajib Fidyah 

• Orang sakit yang tidak berdaya untuk berpuasa 
dan harapan sembuh sangat tipis 

• Orang yang lemah kerana sudah tua dan tidak 
mampu lagi untuk berpuasa 

33 Adakah niat puasa sunat enam hari bulan 
Syawal boleh disekalikan dengan puasa 
Qadha'? 

Niat puasa enam tidak boleh disekalikan dengan 
puasa qadha' Imam As-Syafi'i (di dalam Kitab 
Al-Umm) berpendapat dalam mensyarahkan 
bab "setiap amalan dengan niatnya" bahawa : 
hendaklah dibezakan ibadat puasa Ramadan, 
puasa nazar, puasa kafarat, puasa qadha' dan 
puasa sunat. Imam Jalaluddin As-Suyuti (di dalam 
Kitab Al-lsybah) juga berpendapat hendaklah 
diasingkan puasa Ramadan, atau nazar atau 
puasa sunnat. Namun, seseorang yang berniat 
puasa qadha' di dalam bulan Syawal boleh 
juga dikurniakan pahala puasa enam (tanpa 
menjatuhkan niat tersebut) mengikut pendapat 
sebahagian ulama'. 

34 Bolehkah saya mengumpulkan puasa qadha'/ 
puasa sunat Isnin, Khamis dan sunat puasa 
bulan Rejab. Apakah hukumnya? 

Sebahagian ulama tidak membenarkan 
mengumpulkan niat ibadat sunat dan wajib. 
Oleh itu, adalah baik sekiranya dipisahkan 
antara keduanya (Sila rujuk soalan 33). Maka, 
dalam puasa qadha' dan sunat, adalah wajib 
didahulukan puasa qadha' kerana ia menjadi 
bebanan orang itu, sedangkan puasa sunat tidak 
menjadi bebanannya. Jika seseorang itu berpuasa 
gadha'pada hari Isnin, Khamis atau pada hari-hari 

yang afdal berpuasa, maka niatkan puasa qadha' 
InshaAllah, ia juga diberikan pahala sunat pada 
hari tersebut. 

35 Bagaimanakan cara menghitung fidyah 
yang perlu dibayar bagi puasa yang di tidak 
disempurnakan? 

Untuk perkiraan fidyah yang tepat, sila rujuk 
kepada lelaman berikut: https://www.muis.gov. 
sg/eservices/fidyah_online.aspx 

36 Bolehkah saya membayar fidyah dengan 
mengunakan wang? 

Allah S.W.T. berfirman dalam surah Al-Baqarah, 
ayat 1 84: 

Maksudnya: "Dan wajib bagi orang-orang yang 
berat menjalankannya (jika mereka tidak berpuasa) 
membayar fidyah, (yaitu): memberi makan seorang 
miskin. Barangsiapa yang dengan kerelaan hati 
mengerjakan kebajikan, maka itulah yang lebih 
baik baginya. Dan berpuasa lebih baik bagimu jika 
kamu mengetahui." 

Fidyah adalah memberi makan seorang miskin. 

Dan makanan ini merujuk kepada makanan 
asasi bagi rakyat negara orang yang berpuasa. 
Dalam konteks Singapura, ia adalah beras. Maka 
orang Islam Singapura yang membatalkan puasa 
Ramadannya, perlu membayar fidyah dengan 1 
mud beras bagi setiap hari. 1 mud adalah lebih 

O 

kurang 750 gram. > 

> 

Namun, terpulanglah kepada kita untuk i 
membayar dengan wang atau dengan beras. Di 
Singapura, memang lebih mudah dan baik untuk s 
membayar dengan wang. Ini adalah kerana wang ° 

dapat diberi kepada orang miskin untuk membeli 
makanan beliau. Wang juga lebih mudah dan 
tidakseperti beras, dimana ia memerlukan tempat 
yang luas untuk menyimpannya, di samping 
masalah 'shelf-life' pembungkusan, kutu, tikus, 
dan sebagainya. 

Wang fidyah akan bertambah setiap tahun 
sekiranya puasa yang ditinggalkan itu belum 
diqadha' lagi (sila rujuk ke soalan 35). 

37 Haruskah saya membayar hutang puasa 
walaupun saya telah membayar fidyah? 

Pembayaran fidyah ini tidak mengangkat 
tanggungjawab anda untuk menunaikan qadha' 
puasa. Anda masih lagi perlu mengqadha' 
puasa, selagi mampu melaksanakannya dari segi 
kesihatan (sila rujuk ke soalan 32). 

38 Apakah niat yang perlu dilafazkan bagi 
mereka yang ingin membayar balik puasa 
yang pernah ditinggalkan? 

Niat puasa qada'adalah: "Sahaja aku puasa qadha' 
esok hari kerana Allah S.W.T." 

